Երեկ՝ առաւօտից երեկոյ, Հ1 հեռուստաալիքում որոնածս չտեսայ: Հայութեան, Հայաստանի, Անդրկովկասի համար յոյժ կարեւոր իրադարձութիւններ էին տեղի ունենում, իսկ Հայաստանի պետական հեռուստակայանը, որ սնւում է քաղաքացիների տուրքով, ցուցադրում էր Աւետ Բարսեղեանը, ու նրա նման՝ նոր սերնդին պատկանող մշակութային հերոսներ: Չկարողացայ հաւանել հայկական ռեպը: Էմմիի ելոյթը կապ չուներ որոնածիս հետ, ոչ էլ սովետահայ ժամանակի արտադրութիւն պատմական ֆիլմը: Ֆիլմը սկսեց երբ տնից դուրս չէի գնացել: Վերադարձայ՝ ու դեռ ցուցադրւում էր: